Δήμος Αγίου Νικολάου

Ο Δήμος Αγίου Νικολάου είναι δήμος της περιφέρειας Κρήτης που συστάθηκε με το Πρόγραμμα Καλλικράτης. Αντιστοιχώντας πλήρως στην τέως Επαρχία Μιραμπέλλου συν την Κοινότητα Έξω Ποτάμων της Επαρχίας Λασιθίου, προέκυψε από την συνένωση των από 1998 και πέρα προϋπαρχόντων καποδιστριακών δήμων Αγίου Νικολάου, Νεάπολης και της Κοινότητας Βραχασίου. Η έκταση του νέου Δήμου είναι 511,99 τ.χλμ και ο πληθυσμός του 27.785 κάτοικοι σύμφωνα με την απογραφή του 2021. Έδρα του νέου δήμου ορίστηκε ο Άγιος Νικόλαος και ιστορική έδρα η Νεάπολη. Με το πρόγραμμα Κλεισθένης Ι, οι τοπικές και δημοτικές Κοινότητες μετονομάστηκαν και πάλι σε Κοινότητες την 1η Σεπτεμβρίου 2019. Με εξαίρεση τους πρώην δήμους Αγίου Νικολάου και Νεαπόλεως, οι οποίοι σήμερα αποτελούν επίσης Κοινότητες, αυτές οι διοικητικές μονάδες έχουν ξανά την ονομασία που έφεραν και προ του προγράμματος Καποδίστριας (1998). Κοινότητες και οικισμοί Ο Δήμος Αγίου Νικολάου αποτελείται από 25 Κοινότητες σε τρεις Δημοτικές Ενότητες. Ο Δήμος περιλαμβάνει το σύνολο των Κοινοτήτων της Επαρχίας Μιραμπέλλου, και επιπλέον την Κοινότητα Έξω Ποταμών της Επαρχίας Λασιθίου. Διοικητική ιστορία Ο Δήμος (η σημερινή κοινότητα) συστάθηκε το 1924 με έδρα τον οικισμό Άγιος Νικόλαος. Διατελέσαντες δήμαρχοι Μεταπολιτευτικά (1975-σήμερα) Παραπομπές Πηγές Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Υπουργείο Εσωτερικών, σχέδιο Καλλικράτης